b'\n_START_ARTICLE_\nTate Modern\n_START_SECTION_\nHist\xc3\xb3ria budovy\n_START_PARAGRAPH_\nPriestory gal\xc3\xa9rie sa nach\xc3\xa1dzaj\xc3\xba v b\xc3\xbdvalej elektr\xc3\xa1rni Bankside (Bankside Power Station) na ju\xc5\xbenom brehu Tem\xc5\xbee, ktor\xc3\xa1 bola navrhnut\xc3\xa1 archtiektom Sirom Gilesom Gilbertom Scottom. Budova bola postaven\xc3\xa1 v dvoch etap\xc3\xa1ch, medzi rokmi 1947 a 1963. Elektr\xc3\xa1re\xc5\x88 bola zatvoren\xc3\xa1 v roku 1981. Koncom 90. rokov bola budova zveren\xc3\xa1 \xc5\xa1vaj\xc4\x8diarskej architektonickej firme Herzog & de Meuron, ktor\xc3\xa1 jej priestory upravila pre potreby gal\xc3\xa9rie. Gal\xc3\xa9ria bola otvoren\xc3\xa1 12. m\xc3\xa1ja 2001 a stala sa ob\xc4\xbe\xc3\xbabenou destin\xc3\xa1ciou Lond\xc3\xbdn\xc4\x8danov i turistov.\n_START_SECTION_\nDopravn\xc3\xa9 spojenie\n_START_PARAGRAPH_\nDo Tate Modern sa d\xc3\xa1 dosta\xc5\xa5 pe\xc5\xa1i po Millenium Bridge, ktor\xc3\xbd sp\xc3\xa1ja gal\xc3\xa9riu s Katedr\xc3\xa1lou sv. Pavla, ktor\xc3\xa1 sa nach\xc3\xa1dza na severnom brehu Tem\xc5\xbee. Najbli\xc5\xbe\xc5\xa1ou stanicou metra je Southwark na Jubilee Line, av\xc5\xa1ak je pr\xc3\xadjemnej\xc5\xa1ie sa previez\xc5\xa5 na Blackfriars na Circle a District Line a odtia\xc4\xbe sa prejst po Blackfriars Bridge a\xc5\xbe ku gal\xc3\xa9rii. V jej bezprostrednej bl\xc3\xadzkosti sa nach\xc3\xa1dza aj sl\xc3\xa1vne shakespearovsk\xc3\xa9 divadlo Globe._NEWLINE_Tate Gallery pon\xc3\xbakaj\xc3\xba ve\xc4\xbemi zauj\xc3\xadmav\xc3\xba slu\xc5\xbebu - Tate to Tate. Ide vlastne o spojenie oboch gal\xc3\xa9ri\xc3\xad pomocou lodnej dopravy. Osobn\xc3\xbd pr\xc3\xadstav pon\xc3\xbaka aj pravideln\xc3\xa9 spojenie s Greenwichom a Docklands.'